ญี่ปุ่นจับตาศก.จีนหลังโตช้าสุดในรอบ 25 ปี หวั่นกระทบภาพรวม
ญี่ปุ่นจับตาศก.จีนหลังโตช้าสุดในรอบ 25 ปี หวั่นกระทบภาพรวม
19 ม.ค. 2559

นายโยชิฮิเดะ ซูกะ หัวหน้าเลขาธิการคณะรัฐมนตรีญี่ปุ่นกล่าวในงานแถลงข่าวต่อสื่อมวลชนว่า ญี่ปุ่นจะจับตาสถานการณ์เศรษฐกิจจีนอย่างใกล้ชิด ภายหลังจากที่จีนได้เปิดเผยข้อมูลเศรษฐกิจของประเทศปีที่แล้ว ซึ่งเติบโตช้าสุดในรอบ 25 ปี 
 “การที่รัฐบาลญี่ปุ่นต้องจับตาการขยายตัวของเศรษฐกิจจีน รวมถึงการดำเนินนโยบายทางเศรษฐกิจของจีนนั้น เป็นเพราะประเด็นดังกล่าวจะส่งผลต่อเศรษฐกิจโดยรวมในภูมิภาคเอเซีย เช่นเดียวกับความสัมพันธ์ด้านการตลาด การค้า และการลงทุนในเศรษฐกิจโลก”
ทั้งนี้ นายโยชิฮิเดะ คาดการณ์ว่า เศรษฐกิจจีนจะเติบโตได้ในรูปแบบที่มีเสถียรภาพ ทว่าอาจมีความเสี่ยงที่เกิดจากราคาอสังหาริมทรัพย์และการเคลื่อนไหวของตลาดการเงิน สำนักข่าวเกียวโดรายงาน 